

**Referat styremøte nr 2/2013**

# Tid/sted: Torsdag 14. mars 2013 kl 1800-2000 på Fosen Næringshage. Tilstede: Jon Sverre Veel, Astrid Røstad, Eirik Lundemo, Stian Ugelstad, Lill Leth-Olsen og Arild Myrvold

# Ikke til stede:

1. **Besøk/informasjon fra Opphaug skole**
   * Lærere ved Opphaug skole har vært på aktivitetskurs, hvor de blant annet har lært en del om golf og barn. Siden skolen er i kun sykkelavstand fra golfbanen er det et gjensidig ønske om å utvikle et samarbeide.
   * NGF har også mulighet for å stille med instruktør og kompetanse på slike arrangementer
   * Austrått Golfklubb ønsker å videreutvikle dette samarbeidet og kan også tilby VTG til lærere.
   * Aktivitetskomiteen jobber videre med saken og planen er å inngå en avtale med Opphaug skole, gjerne også Hårberg skole, om felles aktiviteter på golfbanen.
2. **Komiteer**
   * Lill Leth-Olsen tar ansvaret for aktivitetskomiteen og starter i samarbeid med de andre komitemedlemmene planlegging av årets turneringer og aktiviteter.
   * Arild sjekker med NGF om det er tilgjengelig turneringslederkurs eller tilsvarende.
   * Arild sender også ut mail til alle medlemmer og forespør om noen ønsker å overta som turneringsleder.
3. **Støtte fra Ørland Sparebank**
   * Golfklubben har fått tildelt 25 000,- fra Ørland Sparebank gavefond.
   * Sparebanken arrangerer sponsoraften onsdag 20. mars kl 19:00. Jon Sverre, Lill og Astrid møter.
4. **Konvertering av byggelån**
   * I henhold til fullmakt gitt av årsmøtet godkjenner styret forslaget om å konvertere klubbens lån til annuitetslån.
   * Styret gir leder Jon Sverre Veel og sekretær Arild Myrvold fullmakt til å signere lånepapirene på vegne av klubben.
   * Gjeldende styre er nå korrekt registrert i Brønnøysundregistrene.
5. **4H fylkesleir**
   * Avtale inngås med Vidar Heldal om støtte til 4H fylkesleir.
   * Det vil bli aktiviteter for 5-15 personer på golfbanen mellom 0900-1500 fredag 28. juni og lørdag 29. juni.
6. **Anleggskomiteen**
   * Anleggsplan og prioriteringsliste er laget av en samlet komité.
   * Planen omhandler vedlikehold og en del nye prosjekter.
   * Det er også laget en ramme for dugnadsplan.
   * Det knytter seg størst utfordringer til sesongens klipping. Det er et ønske om å leie inn klippehjelp i større omfang enn forrige sesong. Det er i styret enighet om at dette bør leies inn slik at vi unngår arbeidsgiveransvar.
   * Det er behov for å lufte greenene, men klubben har ikke råd til å investere i dyrt utstyr nå og vi må belage oss på å leie utstyr.
   * Adopsjon av hull fungerer med varierende kvalitet. Det er en del som er flinke, men enkelte hull henger etter. Det er ønske om et medlemsmøte for å gi medlemmene større eierforhold til anleggsliste og dugnadsarbeid.
   * Det meste av utstyret er nå vedlikehold og klart for sesongen. Det er foreløpig brukt kr 8 000,- av budsjettet på 35 000,-.
7. **Økonomi**
   * Fakturaer er på vei ut til medlemmene. På grunn av innløsing av spillerettighetene blir det fort en del spørsmål rundt disse.
     1. Ved familiemedlemskap er det viktig at den som betaler fører tydelig på hvilke medlemmer det gjelder for.
     2. Hovedmedlemmer med spillerettighet får 500,- i fradrag på medlemsprisen pr spillerettighet.
     3. Fjernmedlemmer med spillerettighet får ikke fradrag i prisen, men de vil få tilbud om å konvertere til fullt medlemskap og vil dermed få fradrag og innløsning. Dette er etter styrets mening i henhold til forslaget som ble godkjent av årsmøtet og forutsetninger for innløsning.
     4. Spillerettigheter og fritak fra greenfee har vært hengt opp i hovedmedlemskap, ref prisliste og liste over kategorier.
     5. Tidligere medlemmer som spillerettighet kontaktes pr mail for å tilby normalt medlemskap slik at de kan får innløst spillerettighetene.
8. **Sponsorer**
   * Marine Harvest er reforhandlet.
   * Økonor, Trafikkskolen og Sverre Pettersen avventer endelig avklaring.
   * Morten Berg fortsetter med drivingrange.
   * Fosenkraft mulig ny hovedsponsor, men med en litt annen avtale enn tidligere hovedsponsor.
   * Arild tar kontakt med Per Amund (Fosen Tools) for å få tilsendt logoer.
9. **Administrasjonskomité**
   * Styret er enig i å gå for en SMS-løsning gjennom NGF. Dette er uten fastavgift og til 43 øre pr melding. Arild tar kontakt.
   * Brønnøysundregistrene oppdatert.
   * Arbeid med ny lovnorm er stort sett ferdig, men må godkjennes av årsmøte og idrettsforbundet.
10. **Annet**
    * Forslag fra Lill om å se på hvordan vi kan profilere oss for tilflyttere og sesongarbeidere, f eks ved Marine Harvest og byggefirmaer.
    * Skilting og annen merking ved greenfeekasse og ankomstområde må vurderes.
11. **Neste møte**
    * Neste møte onsdag 10. april kl 18:00.
    * Sted for møte er Næringshagen dersom annen beskjed ikke gis.

Arild Myrvold

Sekretær